Ελευθερία Αρβανιτάκη

Η Ελευθερία Αρβανιτάκη (Αθήνα, 17 Οκτωβρίου 1957) είναι Ελληνίδα τραγουδίστρια. Κατάγεται από την Ικαρία και τους Παξούς. Οι New York Times αναφέρουν πως η Ελευθερία Αρβανιτάκη είναι μια σοπράνο που συνδυάζει την γλυκύτητα με τη θέρμη, την καθαρότητα και την ευαισθησία με μια αίσθηση θλίψης και μελαγχολίας. Είναι μια από τις εμπορικότερες Ελληνίδες τραγουδίστριες, σημειώνοντας πολλές μουσικές επιτυχίες. Τα τελευταία χρόνια συνεργάζεται με την Panik Entertainment Group και, συγκεκριμένα, υπό το label της Panik Oxygen.

 Η σταδιοδρομία της ξεκίνησε το 1979 όταν έγινε μέλος στην Οπισθοδρομική Κομπανία, μια μπάντα φοιτητών που έπαιζαν ρεμπέτικα και λαϊκά, ερασιτεχνικά, σε διάφορα κέντρα της Αθήνας. Συνεργάστηκε με πολλούς και σημαντικούς συνθέτες όπως ο Νίκος Μαμαγκάκης, ο Σταμάτης Σπανουδάκης, ο Αντώνης Μιτζέλος, ο Διονύσης Σαββόπουλος, ο Βαγγέλης Γερμανός, ο Νίκος Ξυδάκης, ο Νίκος Πορτοκάλογλου κ.ά.. Έχει εμφανιστεί με μεγάλη επιτυχία σε διεθνή φεστιβάλ του εξωτερικού και έχει περιοδεύσει σε πολλές χώρες όπως η Ισπανία, το Μεξικό, η Αγγλία, η Γερμανία και η Αυστραλία. Το καλοκαίρι του 1995 δίνει συναυλίες σε Ελλάδα και Κύπρο, μαζί με τους Αρμένιους Ara Dinkjian και Arto Tuncboyaciyan, με τον Αλκίνοο Ιωαννίδη και με τον Γιάννη Κότσιρα. Την ίδια χρονιά κυκλοφορεί και το CD-single Ζωντανά στους Βράχους - Καλοκαίρι '95, στο οποίο συμμετέχουν οι Αρμένιοι Ara Dinkjian και Arto Tuncboyaciyan. Το Νοέμβριο του 1997 φιλοξενείται στο εξώφυλλο του αγγλικού περιοδικού Folk Roots, του πλέον γνωστού περιοδικού για την παγκόσμια ethnic και folk μουσική σκηνή, ενώ στη θεματολογία του περιοδικού συμπεριλαμβάνεται τετρασέλιδο άρθρο για την Ελληνίδα ερμηνεύτρια. Το 1998, είναι μία πάρα πολύ σημαντική χρονιά για την διεθνή πορεία της Ελευθερίας Αρβανιτάκη. Είναι η χρονιά που εμφανίζεται σε 3 διοργανώσεις του Festival WOMAD, του μεγαλύτερου ethnic festival στον κόσμο, που εμπνεύστηκε ο Peter Gabriel στο Redding της Αγγλίας τον Ιούλιο, στη Λισσαβόνα στην Πορτογαλία, τον Σεπτέμβριο και στο Las Palmas των Καναρίων Νήσων τον Νοέμβριο. Στη διεθνή της παρουσία συγκαταλέγονται και οι εμφανίσεις της στο διεθνές φεστιβάλ της Ιερουσαλήμ τον Μάιο, αλλά και στο ethnic festival SFINKS στο Βέλγιο. Τέλος, τον Δεκέμβριο της ίδιας χρονιάς δίνει 2 συναυλίες στο θέατρο Queen Elisabeth Hall, στο Λονδίνο. To 1999 η Ελευθερία Αρβανιτάκη είναι η πρώτη Ελληνίδα ερμηνεύτρια που προτείνει στο διεθνές κοινό η εταιρεία Jazz VERVE, η οποία έχει στον κατάλογό της τις ηχογραφήσεις σημαντικών έθνικ και τζαζ καλλιτεχνών ανά τον κόσμο. Στις 3 Ιουνίου του 2004 συμμετέχει στην παράσταση «Ωρίων» του μεγάλου Αμερικανού συνθέτη Philip Glass στο Ωδείο Ηρώδου του Αττικού. Στις 29 Αυγούστου του 2004, συμμετείχε στην λήξη των Ολυμπιακών Αγώνων, στην Αθήνα. Τα Χριστούγεννα του 2006, συμμετέχει σε μία "συναυλία" σε Καθεδρικό Ναό στην Ισλανδία που επιλέχθηκαν οι πέντε καλύτερες τραγουδίστριες της Ευρώπης. Στις 10 και 11 Δεκεμβρίου του 2010 δίνει δύο συναυλίες στο Μέγαρο Μουσικής Αθηνών, για τους φιλανθρωπικούς σκοπούς του Ιδρύματος Δράσης, κατά του Καρκίνου του Μαστού. Τον Σεπτέμβριο του 2010 ταξίδεψε στην Ακτή Ελεφαντοστού ως Πρέσβειρα της ελληνικής εκστρατείας με σκοπό να βοηθήσει στην εξάλειψη του νεογνικού τετάνου. Στις 29 Μαΐου 2011 η Ένωση Ιονίων Νήσων Ελλάδας τιμά την Ελευθερία Αρβανιτάκη με Βραβείο και έκδοση προσωπικού γραμματοσήμου στο Μέγαρο της Παλαιάς Βουλής, στην Αθήνα. Στις 25 Σεπτεμβρίου 2013, το Ωδείο Ηρώδου του Αττικού, φιλοξενεί τη φιλανθρωπική συναυλία της Ένωσης «Μαζί για το Παιδί» και η Ελευθερία Αρβανιτάκη, με την χαρακτηριστική φωνή της, χάρισε στο αθηναϊκό κοινό μια μοναδική εμπειρία, μέσα από μουσικές διαδρομές που σημάδεψαν τον ελληνικό κινηματογράφο. Την 1η Φεβρουαρίου του 2014 εμφανίστηκε στην σκηνή του ιστορικού και διεθνούς φήμης Carnegie Hall, στην Νέα Υόρκη, χωρητικότητας 2.804 θέσεων. Η διεθνής ερμηνεύτρια παρουσίασε τα πιο γνωστά και επιτυχημένα τραγούδια της συνοδευόμενη από τον Αρμενικής καταγωγής σολίστ και συνθέτη Ara Dinkjian. Κέντρο διερχομένων (1982), μουσική Νίκος Μαμαγκάκης, στίχοι Γιώργος Ιωάννου Ελευθερία Αρβανιτάκη (1984) Κοντραμπάντο (1986), μουσική Σταμάτης Σπανουδάκης Τανιράμα (1989), Σταμάτης Σπανουδάκης Μένω Εκτός (1991), μουσική Αντώνης Μιτζέλος, Χρήστος Νικολόπουλος, Ara Dinkjian Αναστασία (1993), μουσική Δημήτρης Παπαδημητρίου Η νύχτα κατεβαίνει (1993), ζωντανή ηχογράφηση (Ενορχήστρωση: Αντώνης Μιτζέλος - Κ.Γανωσέλης) Τα κορμιά και τα μαχαίρια (1994), μουσική Ara Dinkjian Ζωντανά στους βράχους - Καλοκαίρι 95 (1995) CD-single (Ενορχήστρωση: Αντώνης Μιτζέλος - Βασίλης Γκίνος) Μεγάλες επιτυχίες (1995) Τραγούδια για τους μήνες (1996), μελοποιημένα ποιήματα σε σύνθεση Δ. Παπαδημητρίου Εκτός προγράμματος (1998) The very best of 1989-1998 (1999) Τραγούδια για τους μήνες - Η γ' πλευρά του δίσκου (2000) Εκπομπή (2001) Live από το Γυάλινο Μουσικό Θέατρο (2002) Eleftheria Arvanitaki Live (2003) Τρία Τραγούδια (2004) CD-single Όλα στο φως (2004) Δρόμοι Παράλληλοι (2005), συλλογή με της συμμετοχές της τραγουδίστριας σε δίσκους άλλων καλλιτεχνών Δρόμοι Παράλληλοι - Διεθνής έκδοση (2006) Γρήγορα η ώρα πέρασε (2006), ποίηση της Σαπφούς σε σύνθεση Νίκου Ξυδάκη Δυνατά 1986-2007 (2007) Και τα μάτια κι η καρδιά (2008) Πρόσωπο με πρόσωπο Live στο "Stage" (2010) Μη φεύγεις, μη μένεις (2012) CD-single 9+1 Ιστορίες (2015) Τα μεγάλα ταξίδια (2019) Λωτοφάγοι (2014) Πέτρινο Ποτάμι (2014) Τα Εγγύς Και Τα Πέραν (2009) Η επιστροφή του τεμπέλη δράκου (2009) Haig Yadzjian : Amalur (2007) Δημήτρης Παπαδημητρίου-Κ.Π. Καβάφης : "...που γι' Αλεξανδρινό γράφει Αλεξανδρινός" (2007) Δεν Ξέρω Πόσο Σ' Αγαπώ (2006) Αλκινοος Ιωαννίδης - Συνάντηση (2006) Ο Τεμπέλης Δράκος και άλλες ιστορίες (2005) Philip Glass : Orion (2005) Νίκος Ξυδάκης : Ημερολόγιο Δεύτερο (2005) Νίκος Ζούδιαρης : Poster (2005) Νίκος Πορτοκάλογλου : Πάμε Άλλη Μια Φορά (2005) Ρόδες : Στη γιορτή της φαντασίας (2005) Χρήστος Τσιαμούλης - Σας Τα'παν Άλλοι; (Κάλαντα Δωδεκαημέρου) (2003) Soundtrack/ Νίκος Κυπουργός : Οξυγόνο (2003) Μακρινά Ξαδέρφια: Αποδοχή κληρονομιάς (2003) Μανώλης Πάππος - Βασίλης Δρόγαρης: Αιγαίο (2003) Νίκος Ξυδάκης : Ζωντανή ηχογράφηση στο Γυάλινο Μουσικό Θέατρο (2003) Ίασις: Duente (2003) Μίμης Πλέσσας: Ιωβηλαίον (2002) Φίλιππος Πλιάτσικας: Ένα βροχερό ταξί (2002) Νότης Μαυρουδής: Στην ηχώ του έρωτα (2002) Μανώλης Μητσιάς: Της αγάπης τα χρώματα (2002) Θάνος Μικρούτσικος: Οι κύριες του κυρίου Θάνου Μικρούτσικου (2001) Soundtrack / Νίκος Πορτοκάλογλου: Βrazilero (2001) Δήμητρα Γαλάνη / Κωνσταντίνος Βήτα: Μετά (2001) Αλκίνοος Ιωαννίδης: Εκτός τόπου και χρόνου (2000) Gifted/Women of the world (2000) Ευανθία Ρεμπούτσικα: Μικρές ιστορίες (2000) Αντώνης Μιτζέλος: Beyond the light (2000) Χρήστος Νικολόπουλος: Ωδείο Ηρώδου του Αττικού (2000) Soundtrack / Νίκος Μαμαγκάκης: Θηλυκή εταιρεία (2000) Γυναίκες στην παράδοση (1999) Αλκίνοος Ιωαννίδης: Ανεμοδείκτης (1999) Cesaria Evora: Best of (1999) Δόμνα Σαμίου: Στο μέγαρο μουσικής (1998) Soundtrack / Δημήτρης Παπαδημητρίου: Η ζωή που δεν έζησα (1998) Μάνος Χατζιδάκις: Χορός με τη Σκιά μου, με τη Δήμητρα Γαλάνη (1998) Soundtrack / Νίκος Κυπουργός: Black out (1998) Soundtrack / Νίκος Μαμαγκάκης: Προστάτης οικογενείας / Άρπα cola / Milo Milo / Λούφα και Παραλλαγή (1998) Κώστας και Γιώργος Μάκρας: Φωνές μυστικές (1998) Θάνος Μικρούτσικος / Λάκης Λαζόπουλος: Ψάξε στ' όνειρο μας (1997) Νίκος Ξυδάκης: Ακρωτήριο Ταίναρον (1997) Χρήστος Νικολόπουλος: Άνθη ευλάβειας (1996) Soundtrack / Διονύσης Σαββόπουλος: Παράρτημα (1996) Soundtrack / Δημήτρης Παπαδημητρίου: Ο τσαλαπετεινός του Wyoming (1996) Νίκος Ξυδάκης: Το μέλι των γκρεμών (1994) Βασίλης Παϊτέρης: Πυρκαγιά με πυρκαγιά (1993) Soundtrack / Δημήτρης Παπαδημητρίου: Αναστασία (1993) Πέτρος Ταμπούρης: Τα πορφυρά καμπάγια (1992) Λαυρέντης Μαχαιρίτσας: Ρίξε κόκκινο στη νύχτα (1992) Νίκος Ξυδάκης: Βενετσιάνα (1992) Το τραγούδι γυμνό (1992) Οπισθοδρομικοί: Πάλι μπρος (1991) Νίκος Ξυδάκης: Τένεδος (1991) Διονύσης Σαββόπουλος: Το κούρεμα (1989) Νότης Μαυρουδής: Κάπου ανατολικοδυτικά (1989) Μάνος Χατζιδάκις / Διάφοροι: Στο Σείριο υπάρχουνε παιδιά (1988) Λεωφόρος (1987) Διονύσης Σαββόπουλος: Ζήτω το ελληνικό τραγούδι (1987) Soundtrack / Σταμάτης Σπανουδάκης: Απουσίες (1987) Νίκος Ξυδάκης: Κοντά στη δόξα μια στιγμή (1987) Σταύρος Κουγιουμτζής: Τρελοί και άγγελοι (1986) Soundtrack / Νίκος Μαμαγκάκης: Λούφα και παραλλαγή (1986) Γιώργος Μουφλουζέλης / Θοδωρής Παπαδόπουλος: Εδώ είμ' εγώ (1986) Soundtrack / Νίκος Ξυδάκης: Μανία (1985) Γιώργος Ζήκας: Με τα φεγγάρια χάνομαι (1985) Μιχάλης Τερζής: Όλη τη μουσική μες την αγάπη βάλε (1984) Διονύσης Σαββόπουλος: Τραπεζάκια έξω (1983) Νίκος Μαμαγκάκης: Κέντρο διερχομένων (1982) Χάνομαι γιατί ρεμβάζω: Οι κακές μας πράξεις (1982) Βαγγέλης Γερμανός: Τα μπαράκια (1981) Βιογραφικό | Videos | Φωτογραφίες | Νέα από music.net.cy Επίσημη ιστοσελίδα